ΒΑΚΧΕΣ του Ευριπίδη, 31/7/23, στα πλαίσια «Διεθνές Φεστιβάλ Αρχαίου Ελλ. Δράματος 2023» - Αμφιθέατρο Μακαρίου Γ’ (Σχ. Τυφλών)
2023-07-31 21:00 (Europe/Athens) | Αμφιθέατρο Μακαρίου Γ’ (Σχ.Τυφλών)
Ο διεθνούς φήμης, καταξιωμένος Έλληνας σκηνοθέτης, Θεόδωρος Τερζόπουλος σκηνοθετεί τις Βάκχες του Ευριπίδη με ένα αξιόλογο επιτελείο Ούγγρων ηθοποιών, σε παραγωγή του Εθνικού Θεάτρου της Ουγγαρίας.
Στις Βάκχες, ο Ευριπίδης εξιστορεί την κάθοδο του Διόνυσου στη Θήβα προκειμένου να επιβάλει τη λατρεία του, τη βακχεία. Ο βασιλιάς Πενθέας αρνείται να την αποδεχτεί και ο Διόνυσος τον εκδικείται. Υπό την επήρεια της ένθεης μανίας, ο Πενθέας βρίσκει φρικτό θάνατο στις κορυφές του Κιθαιρώνα, με τη μητέρα του, Αγαύη, να έχει συντελέσει –ενόσω ήταν σε παραφορά– το φοβερό έγκλημα. Ο Διόνυσος εδραιώνει τη θρησκεία του, ανακοινώνοντας τη φριχτή τύχη της βασιλικής οικογένειας.
Ο μεγάλος δεξιοτέχνης του θεάτρου με την αδιασάλευτη εδώ και δεκαετίες διεθνή θεατρική παρουσία, παρουσιάζει την έκτη κατά σειρά σκηνοθετική προσέγγισή του στις Βάχκες. Μέσω της περίφημης Μεθόδου του, καταθέτει άλλη μια θεατρική, πολιτική και μεταφυσική πρόταση, απογειώνοντας το κείμενο του Ευριπίδη αλλά και τη σκηνική πράξη.
«Η σύγκρουση μεταξύ Διόνυσου και Πενθέα, είναι αυτή μεταξύ ενστίκτου και λογικής, που όταν κανένα από τα δύο δεν μπορεί να μετριαστεί, τότε οι συνέπειες για τους ανθρώπους είναι ολέθριες». Για περισσότερες πληροφορίες εδώ.
ΕΘΝΙΚΟ ΘΕΑΤΡΟ ΟΥΓΓΑΡΙΑΣ
ΒΑΚΧΕΣ του Ευριπίδη
▪ Σκηνοθεσία: Θεόδωρος Τερζόπουλος
▪ Σάββατο, 29 Ιουλίου │ Αρχαίο Θέατρο Κουρίου
▪ Δευτέρα, 31 Ιουλίου │ Αμφιθέατρο Μακαρίου Γ’
Με ελληνικούς και αγγλικούς υπερτίτλους
Η παράσταση είναι κατάλληλη για άτομα άνω των 12 ετών
Έναρξη παραστάσεων: 21:00
Διάρκεια παραστάσεων: 90 Λεπτά
Προσέλευση στο θέατρο πριν από τις 20:15

Ποιητική βραδιά με Πανσέληνο, με Ποίηση Βάσου Λυσσαρίδη, από τον Δήμο Στροβόλου και το Ίδρυμα Λυσσαρίδη, 31/8/23
2023-08-31 20:00 | Πάρκο Βάσος Λυσσαρίδης – Efterpis Park Eratous

Τελετή ονοματοδότησης του Δημοτικού Πάρκου «Ερμής Χριστοδούλου, Υποστράτηγος εν αποστρατεία», Κυριακή 17/9/23, 11:30 π.μ. (παρά τις οδούς Θήρας και Κρατίνου)
2023-09-17 11:30 - 17:00 | Πάρκο παρά την οδό Θήρας και Κρατίνου, Λευκωσία, Cyprus
ΠΡΟΣΚΛΗΣΗ
O Δήμαρχος
και το Δημοτικό Συμβούλιο Στροβόλου
σας προσκαλούν στην τελετή ονοματοδότησης
του Δημοτικού Πάρκου
«Ερμής Χριστοδούλου, Υποστράτηγος εν αποστρατεία»
που θα πραγματοποιηθεί
την Κυριακή 17 Σεπτεμβρίου 2023 και ώρα 11:30 π.μ.
(παρά τις οδούς Θήρας και Κρατίνου)
Τα εγκαίνια του Πάρκου θα τελέσει ο Υπουργός Άμυνας
κ. Μιχάλης Γιωργάλλας
Πρόγραμμα

Τρισάγιο
Χαιρετισμός από τον Δήμαρχο Στροβόλου, κ. Ανδρέα Παπαχαραλάμπους
Χαιρετισμός από τον Πρόεδρο του Δημοκρατικού Κόμματος, κ. Νικόλα Παπαδόπουλο
Αντιφώνηση από τον κ. Χριστόδουλο Χριστοδούλου, υιό του τιμώμενου, εκ μέρους της οικογένειας
Ομιλία από τον Υπουργό Άμυνας κ. Μιχάλη Γιωργάλλα
Εγκαίνια Πάρκου

Ο Ερμής Χριστοδούλου γεννήθηκε το 1936. Ως μαθητής εντάχθηκε στον αγώνα της ΕΟΚΑ και ανέπτυξε έντονη δραστηριότητα, κυρίως στην περιοχή Κερύνειας. Για τη δράση του συνελήφθη και φυλακίστηκε στα κρατητήρια Κοκκινοτριμιθιάς και Πύλας για διάστημα τριών ετών. Το 1974 υπηρετούσε ως Λοχαγός στο 251Τ.Π. Στη διάρκεια του πραξικοπήματος της 15ης Ιουλίου 1974 πυροβολήθηκε και τραυματίστηκε σοβαρά. Κατόπιν πολύμηνης θεραπείας για την αποκατάσταση των τραυμάτων στα δύο του πόδια, επανήλθε στα καθήκοντά του στην Εθνική Φρουρά, από όπου και αποστρατεύθηκε με τον βαθμό του Υποστράτηγου εν αποστρατεία. Ο Ερμής Χριστοδούλου απεβίωσε στις 25 Απριλίου 2020.
Ως ελάχιστος φόρος τιμής, το Πάρκο θα λάβει το όνομα του αγωνιστή της Ελευθερίας και της Δημοκρατίας.

Προσκαλείστε στα Εγκαίνια Έκθεσης βιβλίου Τοπικής Ιστορίας της Κύπρου, 25/9/23
2023-09-25 20:30 | Πολιτιστικό Κέντρο Στροβόλου

Συναυλία «Κρατικής Ορχήστρα Θεσσαλονίκης, 150 χρόνια από τη γέννηση του Σεργκέι Ραχμάνινοφ», 26/9/23
2023-09-26 20:30 | Δημοτικό Θέατρο Στροβόλου, Cyprus

Φιλολογικό Μνημόσυνο για τον Παύλο Παπαγεωργίου, πρώην Υπουργό Εργασίας και Κοινωνικών Ασφαλίσεων, 27/9/23
2023-09-27 19:30 | Δημοτικό Μέγαρο Στροβόλου

4η Μουσική Βραδιά «Μουσικά ταξίδια στο Όνειρο, 4/10/23, 19:30 - Προσφυγικός Οικισμός Στρόβολος ΙΙΙ (Πλατεία Παλιγγενεσίας)
2023-10-04 19:30 | Πλατεία Παλιγενεσίας

Φεστιβάλ Βιβλίου - Nicosia Book Fest, 7 & 8/10/23, με τη στήριξη του Δήμου Στροβόλου – Πάρκο Ακρόπολης
2023-10-07 10:00 - 22:00 | Πάρκο Ακροπόλεως
Λιγότερο από μια εβδομάδα για την μεγαλύτερη γιορτή του βιβλίου στην χώρα μας

Το Nicosia Book Fest διοργανώνεται για 8η συνεχή χρονιά και θα πραγματοποιηθεί στο Πάρκο Ακρόπολης στις 7 και 8 Οκτωβρίου 2023 (10:00 – 22:00), ενώ στις 5-6 θα πραγματοποιηθούν παράλληλες δράσεις στο Πανεπιστήμιο Κύπρου και η επίσημη έναρξη την Παρασκευή 6/10 στην αίθουσα Σπηλιές στο Πάρκο Ακρόπολης στις 19:00.
Το Nicosia Book Fest είναι έτοιμο να μας υποδεχθεί φέρνοντας μαζί του περισσότερη χαρά και περιεχόμενο από ποτέ. Επιστρέφει ανανεωμένο και πλουσιότερο από κάθε άλλη χρονιά, με δράσεις και παρουσιάσεις που απευθύνονται σε όλους τους λάτρεις του βιβλίου, ανεξαρτήτως ηλικίας.
Το φεστιβάλ θα λάμψει με ένα πλούσιο πολιτιστικό υπερθέαμα, χωρισμένο σε τέσσερις διαφορετικές σκηνές: τη Λογοτεχνική, την Παιδική, το Αναλόγιο και την Κεντρική. Συνολικά, πάνω από 70 δράσεις θα παρουσιαστούν σε αυτές τις σκηνές, ενώ οι επισκέπτες θα έχουν την ευκαιρία να συμμετάσχουν σε δεκάδες δραστηριότητες, να επισκεφτούν πάνω από 60 περίπτερα εκδοτών, βιβλιοπωλών και άλλων οργανισμών, και να συνομιλήσουν με συγγραφείς.
Το Σάββατο 7 Οκτωβρίου θα παρουσιαστεί μουσικό αφιέρωμα μελοποιημένης ποίησης του Ναζίμ Χικμέτ, με τη Ρίτα Αντωνοπούλου και τον Μανόλη Ανδρουλιδάκη και την Κυριακή η θεατρική ομάδα «Σόλο για Τρεις» θα παρουσιάσει το έργο Ο Τσετσέ.
Όλες οι δράσεις και παρουσιάσεις στο φεστιβάλ είναι δωρεάν.
Το φετινό φεστιβάλ θα τιμήσει τη χώρα της Κίνας, που θα παρουσιαστεί μέσα από ένα ειδικό περίπτερο με δεκαδές οργανισμούς και μια πολυπληθή αντιπροσωπεία από εκδοτικούς οργανισμούς, πανεπιστήμια και κρατικούς φορείς. Ο στόχος είναι να παρουσιαστεί η κινεζική λογοτεχνία και πολιτισμός και να δημιουργηθούν νέες ευκαιρίες και προοπτικές στον τομέα του βιβλίου στην Κύπρο μέσω της συνεργασίας με τους κύπριους συγγραφείς και οργανισμούς του βιβλίου.
Επιπλέον, στο φεστιβάλ θα παρουσιαστεί το ευρωπαϊκό ερευνητικό δίκτυο “transform europe!”
Το Φεστιβάλ διοργανώνεται από το Ινστιτούτο Ερευνών Προμηθέας και υποστηρίζεται από το Υπουργείο Πολιτισμού, το Γραφείο Τύπου και Πληροφοριών, τον Οργανισμό Νεολαίας Κύπρου, το Δήμο Στροβόλου, την Ελληνική Τράπεζα, την ΟΠΑΠ Κύπρου, τον Οργανισμό Ευρωπαϊκών Προγραμμάτων, τον καφέ Luno και τα κρεοπωλεία Κούντουρος.
Χορηγοί επικοινωνίας του Φεστιβάλ είναι το ΡΙΚ, ο Άλφα Κύπρου, Ο Διάλογος Media Group, η Read Library και η Adboard.
Το Φεστιβάλ υποστηρίζουν το Anima Fest Cyprus, το Mall of Cyprus, οι φούρνοι Ζορπάς, τα Mcdonald’s και το Somersby.
Το Nicosia Book Fest έχει αξιολογηθεί με την ευρωπαϊκη διάκριση EFFE Label 2022-2023 – Europe For Festivals, Festivals for Europe.
Ελάτε να απολαύσουμε μια γιορτή του βιβλίου γεμάτη χαρά, γνώση και πολιτισμό!
Για περισσότερες πληροφορίες παρακαλώ επικοινωνήστε στο nicosiabookfestival@gmail.com ή ενημερωθείτε εδώ www.nicosiabookfest.com
Για το Event πατήστε εδώ.

Πρόγραμμα (Ελληνικά| Αγγλικά )

Εργαστήριο - Πώς να στήσω την επιχείρησή μου με αρχές κυκλικής οικονομίας: σχεδιασμός & υλοποίηση, 10/10, 9:45
2023-10-10 09:45 | Πολιτιστικό Κέντρο Στροβόλου

Προβολή σύντομης ταινίας: «Ο Χορός του Κινηματογράφου ΕΛΛΑΣ ΣΤΡΟΒΟΛΟΥ», του Μίκη Ζεβλάρη, που διοργανώνει ο Φωτογραφικός Όμιλος Δημ. Στροβόλου, 24/10/23
2023-10-24 19:00 | Πολιτιστικό Κέντρο Στροβόλου

Διάλεξη με θέμα: «Ρευματική Πολυμυαλγία», 24/10/23, (19:00) – Αιθ. εκδηλώσεων Ι.Ν. Αγ. Στυλιανού – Συν. Άσπρες
2023-10-24 19:00 | Εκκλησία Αγ. Στυλιανού

«Πρόληψη και αντιμετώπιση της σεξουαλικής παρενόχλησης στους εργασιακούς χώρους», από το ίδρυμα Προώθησης Ισότητας «ΥΠΑΤΙΑ» και τον Δήμο Στροβόλου 1/11/23
2023-11-01 17:30 - 19:30 | Πολιτιστικό Κέντρο Στροβόλου
Εκδήλωση με θέμα «Πρόληψη και αντιμετώπιση της σεξουαλικής παρενόχλησης στους εργασιακούς χώρους. Προβλήματα και προκλήσεις στην αντιμετώπιση του προβλήματος στην Κύπρο και στην Ελλάδα. Ο ρόλος του Κινήματος MeToo».
Το ίδρυμα Προώθησης Ισότητας «ΥΠΑΤΙΑ» σε συνεργασία με τον Δήμο Στροβόλου συνδιοργανώνουν εκδήλωση με θέμα «Πρόληψη και αντιμετώπιση της σεξουαλικής παρενόχλησης στους εργασιακούς χώρους – Προβλήματα και προκλήσεις στην αντιμετώπιση του προβλήματος στην Κύπρο και στην Ελλάδα. Ο ρόλος του Κινήματος MeToo», την 1η Νοεμβρίου 2023 και ώρα 17:30 στην Αίθουσα εκδηλώσεων «Νικόλαος Μούντης» στο Πολιτιστικό Κέντρο Δήμου Στροβόλου.
Η εκδήλωση τελεί υπό την αιγίδα της Επιτρόπου Ισότητας των Φύλων κας Τζόζη Χριστοδούλου.
Πρόγραμμα
Χαιρετισμοί:

Αντρέας Παπαχαραλάμπους, Δήμαρχος Στροβόλου
Μίμης Θεοδότου, Ταμίας Δ.Σ Ιδρύματος Προώθησης Ισότητας «ΥΠΑΤΙΑ»
Τζόζυ Χριστοδούλου, Επίτροπος Ισότητας των Φύλων
Λουΐζα Χριστοδουλίδου Ζανέττου, Πρόεδρος Επιτροπής Ισότητας των Φύλων στην Απασχόληση και Επαγγελματική Εκπαίδευση

Εισηγήσεις:

Πρόληψη και αντιμετώπιση σεξουαλικής παρενόχλησης, Δρ. Άννα Πηλαβάκη, Πρόεδρος Δ.Σ ΥΠΑΤΙΑ, εμπειρογνώμονας φύλου
“Το ΜεΤοο και η ορατότητα των φεμινιστικών αγώνων: 6 χρόνια μετά την υπόθεση Γουάινστιν”, Γεωργία Πετράκη, καθηγήτρια Κοινωνιολογίας, πρώην διευθύντρια Εργαστηρίου Σπουδών Φύλου, Πάντειο Πανεπιστήμιο
Προκλήσεις στην αντιμετώπιση της σεξουαλικής παρενόχλησής στην εργασία στην Ελλάδα, Παρασκευή Τουρή, ΕΤΕΠ Εργαστηρίου Σπουδών Φύλου του Τμήμα Κοινωνικής Πολιτικής, Πάντειο Πανεπιστήμιο

Τη συζήτηση συντονίζει η δημοσιογράφος Στέλλα Σάββα
Διάρκεια εκδήλωσης: 2 ώρες

Αποκαλυπτήρια «Μνημείου Προσφύγων του 1922» & Εγκαίνια «Πάρκου Μικρασιατικού Ελληνισμού», 7/11/23
2023-11-07 18:30 | Πάρκο παρά τις οδούς Ευέλθοντος, Εδέσσης και Ερμοκλέους
Ο Δήμος Στροβόλου σε συνεργασία με τον Σύνδεσμο Μικρασιατών Κύπρου οργανώνουν τελετή εγκαινίων του «Πάρκου Μικρασιατικού Ελληνισμού» και αποκαλυπτηρίων του «Μνημείου Προσφύγων του 1922». Η τελετή θα διεξαχθεί την Τρίτη, 7 Νοεμβρίου 2023, στις 18:30 στο πάρκο που βρίσκεται στη συμβολή των οδών Ευέλθοντος, Εδέσσης και Ερμοκλέους.
Τα αποκαλυπτήρια και τα εγκαίνια θα τελέσει ο Πρόεδρος της Κυπριακής Δημοκρατίας κ. Νίκος Χριστοδουλίδης και το Τρισάγιο θα τελέσει ο Μακαριότατος Αρχιεπίσκοπος Κύπρου κ. Γεώργιος.
Το «Μνημείο Προσφύγων του 1922» φιλοτεχνήθηκε από τον γλύπτη Yiannis Yiannis, ενώ αρχιτέκτονας του έργου είναι ο Νίκος Χατζηγεωργίου – Spyrou Architects.
H πρωτοβουλία εντάσσεται στο πλαίσιο των δράσεων του Δήμου Στροβόλου για τη διατήρηση της ιστορικής μνήμης και απόδοση τιμής στα θύματα της καταστροφής και του ξεριζωμού. Παράλληλα, το πάρκο και το μνημείο αποτελούν αναγνώριση της προσφοράς των Μικρασιατών προσφύγων στην τοπική κοινωνία.

ΑΠΟ ΤΟΝ ΔΗΜΟ ΣΤΡΟΒΟΛΟΥ
25 Οκτωβρίου 2023

Παράσταση Λαογραφικού Ομίλου Δήμου Στροβόλου «Εν δανεικά τα πείσκαλα», αφιερωμένη στα άτομα τρίτης ηλικίας, 12/11/23
2023-11-12 20:00 | Δημοτικό Μέγαρο Στροβόλου
Ο Λαογραφικός-Χορευτικός Όμιλος του Δήμου Στροβόλου παρουσιάζει τη μουσικοχορευτική παράσταση «Εν δανεικά τα πείσκαλα», με θέμα τα γηρατειά, αφιερωμένη στα άτομα τρίτης ηλικίας.
Στην παράσταση συμμετέχει η Χορωδία Χριστιανικής Κίνησης Κυπερούντας και το μουσικό σχήμα του Άριστου Αντωνίου.
Θα παρουσιαστούν χοροί και τραγούδια, ενώ θα γίνει απαγγελία κυπριακών ποιημάτων σχετικών με τη θεματική του αφιερώματος.
Η παράσταση θα διεξαχθεί στις 12 Νοεμβρίου 2023 στο Δημοτικό Θέατρο Στροβόλου, στις 20:00.
Η είσοδος είναι ελεύθερη.
Κατά τη διάρκεια της εκδήλωσης θα λαμβάνονται φωτογραφίες και βίντεο για σκοπούς προβολής και τήρησης μητρώου.

ΑΠΟ ΤΟΝ ΔΗΜΟ ΣΤΡΟΒΟΛΟΥ
1 Νοεμβρίου 2023

Μουσικοχορευτική παράσταση Λαογραφικού Ομ. Δήμου Στροβόλου «Εν δανεικά τα πείσκαλα», 12/11/23
2023-11-12 20:00 | Δημοτικό Θέατρο Στροβόλου, Cyprus
Ο Λαογραφικός Όμιλος του Δήμου Στροβόλου παρουσιάζει τη μουσικοχορευτική παράσταση
«Εν δανεικά τα πείσκαλα»
Είσοδος ελεύθερη

Αγάπη και έρωτας: Μύθοι και αλήθειες, 13/11/23
2023-11-13 00:00 | Πολιτιστικό Κέντρο
Τo Γραφείο Εθελοντισμού και Ενεργού Πολίτη του Δήμου Στροβόλου διοργανώνει δωρεάν παρουσίαση για το κοινό, με θέμα: «Αγάπη και έρωτας: Μύθοι και αλήθειες».
Έρωτας και Αγάπη: Είναι άραγε διαφορετικά; Φεύγει ο Έρωτας; Μπορούμε να ζήσουμε μόνο με την αγάπη; Πώς συντηρούμε την Αγάπη και πως τον Έρωτα ;
Αυτά και άλλα πολλά θα πούμε στην από καρδιάς συζήτηση μας με τις συστημικές ψυχοθεραπεύτριες Στέλλα Σαββίδου και Άντρη Χριστούδια για την ίσως πιο σημαντική σχέση της ζωής μας, μετά την γονεϊκή μας σχέση.
Γιατί στην σύνδεση είναι η ουσία και το νόημα της ζωής

Εισηγήτριες: Άντρη Χριστούδια συστημική ψυχοθεραπεύτρια και θεραπεύτρια ζεύγους
(Λόγω Ψυχής)
Στέλλα Σαββίδου, συστημική ψυχοθεραπεύτρια (Mind & Health)

Ημερομηνία: 13 Νοεμβρίου 2023, 18:00

Χώρος διεξαγωγής: Πολιτιστικό Κέντρο Δήμου Στροβόλου, Αίθουσα Νικόλαος Μούντης

Δήλωση συμμετοχής μέσω της ιστοσελίδας εδώ (https://forms.office.com/e/LPsgEuTfm8).

ΑΠΟ ΤΟΝ ΔΗΜΟ ΣΤΡΟΒΟΛΟΥ
7 Νοεμβρίου 2023

Αιμοδοσία εις μνήμη Ουρανίας Γωγάκη
2023-11-13 11:00 - 13:00 | Δημοτικό Μέγαρο Στροβόλου
Ο Δήμος Στροβόλου σε συνεργασία με το Κέντρο Αίματος σας προσκαλούν σε εθελοντική αιμοδοσία εις μνήμη της μακαριστής συναδέλφου Ουρανίας Γωγάκη, τη Δευτέρα 13 Νοεμβρίου 2023, ανάμεσα στις ώρες 11:00-13:00 στα γραφεία του Δήμου Στροβόλου.
H μ. Ουρανία Γωγάκη εργαζόταν ως υγειονομικός λειτουργός, στο Τμήμα Δημόσιας Υγείας και Καθαριότητας του Δήμου Στροβόλου, από τα πρώτα χρόνια της λειτουργίας του Δήμου και συνέβαλε τα μέγιστα στην οργάνωση του Τμήματος. Έχαιρε εκτίμησης τόσο ανάμεσα στο προσωπικό του Δήμου Στροβόλου, όσο και ανάμεσα στους συνεργάτες και συναδέλφους από άλλες Υπηρεσίες και τοπικές Αρχές. Χαρακτηριζόταν από ανθρωπιά, επαγγελματισμό και ήθος.
Όσοι τιμούν τη μνήμη της μπορούν να δηλώσουν συμμετοχή στην αιμοδοσία μέσω του συνδέσμου.
Περισσότερες πληροφορίες: 22470470

ΑΠΟ ΤΟΝ ΔΗΜΟ ΣΤΡΟΒΟΛΟΥ
2 Νοεμβρίου 2023

Εκδήλωση Κύκλου Φιλαναγνωσίας Δημ. Βιβλ. Στροβόλου «Αγχωτική διαταραχή, το φρούτο της εποχής» με τη Χριστίνα Πέτα, Κλινική Ψυχολόγο, 16/11/23
2023-11-16 19:00 | Πολιτιστικό Κέντρο Στροβόλου

50 χρόνια Πολυτεχνείο-με το Φωνητικό Σύνολο Διάσταση & το μουσικό σύνολο Ες Αεί, 17/11/23
2023-11-17 20:00 | Δημοτικό Θέατρο Στροβόλου, Cyprus
Ο Δήμος Στροβόλου στηρίζει την Επετειακή συναυλία
«50 Χρόνια Πολυτεχνείο», που θα πραγματοποιηθεί
στις 17/11/23 και ώρα 20:00,
στο Δημοτικό Θέατρο Στροβόλου.
Η συναυλία βασίζεται στο έργο της Κωστούλας Μητροπούλου
«Το Χρονικό των τριών Ημερών του Πολυτεχνείου»
και στη συναυλία συμμετέχουν
το Φωνητικό Σχήμα Διάσταση
και το Μουσικό Σύνολο «Ες Αεί».
Η εκδήλωση τελεί υπό την αιγίδα
και της στήριξη της Πρεσβείας
της Ελλάδος στην Κύπρο.
Η είσοδος είναι ελεύθερη.
Απαραίτητη η εξασφάλιση Δελτίου Ελευθέρας εισόδου
από την TicketmasterCy:
https://www.ticketmaster.cy/showEventInformation.html?idEvent=4413
Για πληροφορίες: 77777040

Παράσταση «Η κλασική μουσική συναντά τη μουσική των βιντεοπαιχνιδιών», 19/11/23
2023-11-19 19:00 | Δημοτικό Θέατρο Στροβόλου, Cyprus
Η Συμφωνική Μπάντα Δήμου Στροβόλου- Ευρωπαϊκού Πανεπιστημίου Κύπρου, η Ορχήστρα Εγχόρδων του Δήμου Στροβόλου, η Χορωδία «Μικροί Εθελοντές» του Δήμου Στροβόλου και η Χορωδία του Ευρωπαϊκού Ωδείου Κύπρου παρουσιάζουν την παράσταση
«Η κλασική μουσική συναντά τη μουσική
των βιντεοπαιχνιδιών»
Είσοδος ελεύθερη

Παρουσίαση του βιβλίου του Γιάννη Καλπούζου "Το Καλντερίμι", από τον Όμιλο Φίλων Δημ. Βιβλιοθήκης Στροβόλου, 21/11/23
2023-11-21 19:30 | Πολιτιστικό Κέντρο Στροβόλου

Διάλεξη με θέμα: «Τι είναι οι ρευματοπάθειες; Τι είναι η οστεοαρθρίτιδα; Τι είναι η οστεοπόρωση;», 23/11/23, (19:00) – Αιθ. εκδηλώσεων Ι.Ν. Απ. Λουκά – Συν. Κόκκινες
2023-11-23 19:00 | Αιθ. εκδηλώσεων Ι.Ν. Απ. Λουκά – Συν. Κόκκινες

Φωταγώγηση Χριστουγεννιάτικου Δέντρου Δήμου Στροβόλου, 24/11/23 - Προαύλιο Δημοτικού Μεγάρου
2023-11-24 18:30 | Δημοτικό Μέγαρο Στροβόλου

Συναυλία «Θα τα πούμε αλλιώς», με τους Κούλη Θεοδώρου, Μαρία Θεοδότου, Φρειδερίκη Τομπάζου & Δημήτρη Μεσημέρη, 24/11/23
2023-11-24 20:30 | Δημοτικό Θέατρο Στροβόλου, Cyprus
Ο Δήμος Στροβόλου, στο πλαίσιο των μουσικών του εκδηλώσεων, σας προσκαλεί στη συναυλία «Θα τα πούμε αλλιώς» με τον καταξιωμένο καλλιτέχνη Κούλη Θεοδώρου.
Στη συναυλία θα ακουστούν τραγούδια των Θάνου Μικρούτσικου, Διονύση Σαββόπουλου, Νίκου Παπάζογλου, αδελφών Κατσιμίχα, Χρίστου Νικολόπουλου, Τάκη Σιούκα, Στέλιου Καζαντζίδη, Στράτου Διονυσίου και πολλών άλλων γνωστών συνθετών.
O Κούλης Θεοδώρου επιχειρεί να δώσει σε γνωστά τραγούδια έναν πιο σύγχρονο – ηλεκτρικό ήχο, με σεβασμό στους δημιουργούς και στα ίδια τα κομμάτια. Στη συναυλία τον πλαισιώνουν οι αξιόλογοι νέοι ερμηνευτές
Στην παράσταση συμμετέχουν επίσης οι Μαρία Θεοδότου, Δημήτρης Μεσημέρης και Φρειδερίκη Τομπάζου.
Η συναυλία θα διεξαχθεί στις 24 Νοεμβρίου 2023 στο Δημοτικό Θέατρο Στροβόλου, στις 20:30.
Είσοδος: €5
Για πληροφορίες και εισιτήρια: www.ticketmaster.cy/showEventInformation.html?idEvent=4432

Χορηγός Επικοινωνίας:

Κατά τη διάρκεια της εκδήλωσης θα λαμβάνονται φωτογραφίες και βίντεο για σκοπούς προβολής και τήρησης μητρώου.

ΑΠΟ ΤΟΝ ΔΗΜΟ ΣΤΡΟΒΟΛΟΥ
10 Νοεμβρίου 2023

Βράβευση Αθλητών και Σωματείων Στροβόλου, 28/11/23
2023-11-28 20:00 | Δημοτικό Θέατρο Στροβόλου, Cyprus
Ο Δήμος Στροβόλου διοργανώνει τη βράβευση
των Αθλητών και των Σωματείων του Στροβόλου
Είσοδος ελεύθερη

Παρουσίαση του βιβλίου του Δημήτρη Παμπόρη «Στην άκρη του ορίζοντα», 8/12/23
2023-12-08 19:00 | Πολιτιστικό Κέντρο Στροβόλου

Χριστουγεννιάτικη Συναυλία Συμφωνικής Μπάντας Δήμου Στροβόλου – Ευρωπ. Πανεπιστημίου Κύπρου, 8/12/23
2023-12-08 20:00 | Δημοτικό Θέατρο Στροβόλου, Cyprus

Διάλεξη με θέμα: «Τι είναι οι ρευματοπάθειες; Τι είναι η οστεοαρθρίτιδα; Τι είναι η οστεοπόρωση;», 14/12/23, (19:00) – Αιθ. εκδηλώσεων Ι.Ν. Απ. Ανδρέα – Συν. Στρόβολος ΙΙΙ
2023-12-14 19:00 | Αιθ. εκδηλώσεων Ι.Ν. Απ. Ανδρέα

Παρουσίαση του βιβλίου του Κυριάκου Ιακωβίδη «Τρεις Αριστερές (ΕΔΑ, ΚΚΕ, ΑΚΕΛ) και το κυπριακό ζήτημα», 15/12/23
2023-12-15 19:30 | Δημοτικό Μέγαρο Στροβόλου

Χριστουγεννιάτικο Φεστιβάλ στη Σταυρού, Σάββατο & Κυριακή 16 & 17/12/23
2023-12-16 - 2023-12-17 | Συμβολή των οδών Λεωφ. Σταυρού & Ιωσήφ Χατζιηωσήφ
Ο Δήμος Στροβόλου προσκαλεί μικρούς και μεγάλους στο Χριστουγεννιάτικο Φεστιβάλ που θα πραγματοποιηθεί στη Σταυρού το Σαββατοκύριακο 16 και 17/12/23!
Το Φεστιβάλ θα λάβει χώρα στο δημοτικό χώρο στάθμευσης στη συμβολή της οδού Σταυρού και Λεωφόρου Ι.Χ’’ Ιωσήφ, καθώς και στους παράδρομους δημοτικούς χώρους στάθμευσης επί της οδού Σταυρού.
Θα περιλαμβάνει πλούσιο μουσικό και χορευτικό πρόγραμμα από σχολεία και σχολές χορού, μουσικά και χορευτικά σχήματα του Δήμου και άλλους φορείς, καθώς και τα Τμήματα του Ανοικτού Σχολείου του Δήμου.
Παράλληλα, θα λειτουργήσει χριστουγεννιάτικη αγορά, θα διεξάγονται παιδικές δραστηριότητες, ανταλλαγή βιβλίων και πώληση εδεσμάτων και ποτών.
Επιπρόσθετα, στο πλαίσιο της εκδήλωσης, το Σάββατο 16/12/23 από τις 11:00 μέχρι τις 15:00, θα πραγματοποιηθεί αιμοδοσία στον χώρο της εκδήλωσης από το Κέντρο Αίματος.
Είσοδος ελεύθερη, πληροφορίες 22 470470

Η εκδήλωση πραγματοποιείται με την υποστήριξη των:

Χορηγός επικοινωνίας:
